Rūds van Nistelrojs

**Rutgers Johanness Martins van Nistelrojs** (; dzimis  Osā) ir nīderlandiešu futbola treneris un bijušais futbolists, spēlēja uzbrucēja pozīcijā. Kopš 2024. gada decembra Anglijas Premjerlīgas kluba Leicester City FC galvenais treneris.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Futbolista karjera
Karjeru sācis klubā *[[FC Den Bosch|Den Bosch]]*. 1997. gadā pārgāja uz *[[SC Heerenveen|Heerenveen]]*. Tajā aizvadīja tikai vienu sezonu un 1998. gadā pievienojās *[[PSV Eindhoven]]*. 1998.—1999. un 1999.—2000. gada sezonās kļuva par *[[Eredivisie]]* labāko vārtu guvēju, kā arī tika atzīts par līgas labāko spēlētāju. 2000. un 2001. gadā PSV sastāvā kļuva par Nīderlandes čempionu.

2000. gadā tika pānākta vienošanās par pāreju uz Anglijas Premjerlīgas klubu *[[Manchester United FC|Manchester United]]*, taču spēlētājs guva nopietnu traumu un pāreja tika atlikta. 2001. gadā tomēr pievienojās Mančestras komandai un tajā aizvadīja piecas sezonas. 2002.—2003. gada sezonā kļuva par Premjerlīgas labāko vārtu guvēju. Trīs reizes bijis labākais vārtu guvējs UEFA Čempionu līgā. 2002.—2003. gada sezonā ar komandu uzvarēja Premjerlīgā, 2004. gadā kļuva par FA kausa ieguvēju.

2006. gadā pārgāja uz Spānijas klubu Madrides "Real". 2006.—2007. gada sezonā kļuva par *[[La Liga]]* labāko vārtu guvēju, iegūstot Pičiči balvu. Divas reizes kļuva par Spānijas čempionu. Turpinājumā spēlēja arī Vācijas Bundeslīgas klubā *[[Hamburger SV]]*. Karjeru noslēdza 2012. gadā, pārtāvot *[[Málaga CF]]*.

Nīderlandes izlasē debitēja  draudzības spēlē pret Vācijas izlasi. Pirmos vārtus izlases labā guva  pret Maroku. Pārstāvēja izlasi 2006. gada FIFA Pasaules kausā, kā arī divos Eiropas čempionāta finālturnīros (2004, 2008). 2004. gadā ar izlasi aizkļuva līdz pusfinālam, izcīnot bronzas godalgu. Pēdējo spēli izlasē aizvadīja  pret Ungāriju. Kopumā izlasē nospēlējis 70 spēles un guvis 35 vārtus.

## Trenera karjera
2014. gada martā kļuva par vienu no Gīsa Hidinka asistentiem Nīderlandes izlasē. Bija treneru sastāvā 2014. gada FIFA Pasaules kausā. Kad Hidinks galvenā trenera amatu atstāja, turpināja darbu Danija Blinda vadībā. 2016. gadā darbu Nīderlandes izlasē atstāja. No 2018. līdz 2021. gadam trenēja jauniešu komandas *[[PSV Eindhoven]]*. 2019. gada decembrī atgriezās trenera asistenta darbā Nīderlandes izlasē, kad to vadīja Ronalds Kūmans.

2021.—2022. gada sezonā bija PSV rezerves komandas *[[Jong PSV]]* treneris. 2022. gadā tika apstiprināts par *PSV Eindhoven* galveno treneri.  2022. gadā ieguva Nīderlandes Superkausu jeb *[[Johan Cruijff Schaal]]*, 2023. gadā uzvarēja Nīderlandes kausa izcīņā. 2024. gada jūlijā sāka strādāt par *[[Manchester United FC|Manchester United]]* galvenā trenera Erika ten Haga asistentu, bet tā paša gada oktobrī pēc E. ten Haga atlaišanas kļuva par pagaidu galveno treneri. Viņa vadībā dažādos turnīros *Manchester United* aizvadīja četras spēles (3 uzvaras un 1 neizšķirts), līdz galvenā trenera amatā stājās Rubens Amorims.

## Sasniegumi

### Spēlētāja karjera
**PSV Eindhoven**

* Eredivisie: 1999–2000, 2000–01
* Johan Cruijff Schaal: 1998

**Manchester United**

* Anglijas Premjerlīga: 2002–03
* FA kauss: 2003–04
* Anglijas Līgas kauss: 2005–06
* FA Community Shield: 2003

**Real Madrid**

* Spānijas La Liga: 2006–07, 2007–08
* Spānijas Superkauss: 2008

**Individuālie sasniegumi**

* Nīderlandes gada futbolists: 1998–99, 1999–2000
* Eredivisie labākais vārtu guvējs: 1998–99, 1999–2000
* UEFA Čempionu līgas labākais vārtu guvējs: 2001–02, 2002–03, 2004–05
* Anglijas Premjerlīgas sezonas labākais spēlētājs: 2002–03
* Anglijas Premjerlīgas labākais vārtu guvējs: 2002–03
* UEFA klubu gada labākais uzbrucējs: 2002–03
* *[[La Liga]]* labākais vārtu guvējs (Pičiči balva): 2006–07
* FIFA 100

## Atsauces

## Ārējās saites